section_heading: Opis
paragraph_text: Pripadnici ovog roda dinosaura bili su tipični ornitomimosauri. Najbolje istražena vrsta ovog rod je Ornithomimus edmontonicus, koji je bio dug 3,5 m, visok 2,1 m i vrlo sličan noju. Težio je 100 do 150 kg. Imao je duge i vitke noge, dok mu je tijelo bilo kompaktno. Na malenoj glavi je imao velike oči postavljene sa strane i bezubi kljun. Vrat je bio dug, pokretljiv i savijen u obliku slova "S". Mozak mu je bio prilično velik. Po svim ostalim karakteristikama, Ornithomimus je bio tipičan dinosaur: njegov nepokretljivi mesnati rep činio je više od polovice njegove dužine, a umjesto krila imao je duge, tanke i pokretljive gornje udove s tri prsta koja su zavrđavala pandžama. One su toliko sličile rukama ljenjivca da su navele Henryja Fairfielda Osborna na pomisao da je njima držao grane dok se hranio.